**A Pályázatfigyelő és ÖKO munkaközösség beszámolója a 2023/2024. tanévre**

Készítette: Husztiné Tofán Mónika munkaközösségvezető

Gyál, 2024. június 27

**Első félév végi munkaközösségi beszámoló**

**2023/2024. tanévről**

**Pályázatfigyelő és ÖKO munkaközösség**

Pályázatfigyelő és Öko munkaközösség tagjai:

1. Juhászné Szabó Magdolna

2. Korbély Alexandra

3. Reegn Frigyes

4. Horváthné Körmendi Andrea

5. Husztiné Tofán Mónika

6. Hegedűs-Kozma Eszter

7. Szabóné Burján Krisztina

8. Schmidt Andrea

Munkaközösségünk jól működő csapatként érte el a céljainkat, különösen büszkék vagyunk arra, hogy a fenntarthatósági feladatokban is kitűnő teljesítményt nyújtottunk a munkatervben meghatározott összes tervet teljesítettük. Nemcsak sikerült elérnünk a vállalt célokat, hanem azokat túlteljesítettük, bizonyítva elkötelezettségünket és hatékonyságunkat. A munkaközösség tagjai mind szakmailag, mind emberileg támogatják egymást, örömmel fogadjuk az új ötleteket, egy emberként dolgozunk a siker eléréséért.

Az első félévben az alábbi feladatokat, célokat teljesítettük:

09.03. Csatlakoztunk az ÁLLATVÉDELMI Témahéthez

Titkos Projekt keretében élőképet alkottunk. Felelős: Husztiné T. Mónika

09.22 Nemzetközihulladékgyűjtő nap

Iskola udvara, környezete felelőse: Juhászné SzabóMagdolna

10.04 Állatok világnapja Gyűjtés a Bundás Barátok Állat-menhelynek

Iskola-Aula felelős: Hegedűsné Kozma Eszter

10.13-án Állatvédelmi témahét keretében előadás az állatok jogairól

Hemző Beáta őrmester előadásában felelős: Husztiné Tofán Mónika

10.04-08 Csatlakozás a Világ legnagyobb tanórájához

Aula 10. évfolyamosok felelős: Juhászné Szabó Magdolna

10.26 Élelmezési világnap: Előadás az élelmiszer hulladék kezelésről, egészséges táplálkozásról

Karaszi Péter, Hemela Andrea előadok segítségével felelős: Husztiné T. Mónika

11.30 Csatlakozás a Sulizsák Programhoz

használt ruha gyűjtés a programban való részvételből 40.000.- forint folyt be az iskola alapítványába

felelős: Husztiné Tofán Mónika.

Annak érdekében, hogy az osztályokat érdekelté tegyük a használt ruha gyűjtés során egy ingyenes síoktatást ajánlottunk fel a nyerteseknek, mely keretében a 9.e osztály vehetett részt a síoktatáson Iványi Zoltán kíséretében.

11.hó Madáretetők készítése

készítése, kihelyezése felelős: Juhászné Szabó Magdolna

12. Természetes anyagokból karácsonyfadíszek készítése – verseny

felelős: Juhászné Szabó Magdolna.

12.20 Használt sütőolajgyűjtés indítása városi szinten.

felelős: Husztiné Tofán Mónika

Örömmel fogadtuk, hogy a diákönkormányzat Salamon Adrien szervezésében csatlakozott az ÖKO munkaközösség munkájához a bringás reggeli programjukkal 09.22-én. A DÖK elkötelezettségét az ÖKO cím megszerzésére tükrözi az, hogy létrehozták a Zöld DÖK-öt. Ezúton is kívánunk sok sikert működésükhöz.

Az elmúlt tanévben elindított külföldi kirándulásaink továbbra is folytatódta. Kirándulást tettünk a Plitvicei tavakhoz és Ausztriába. Jelenleg folyik az Auschwitzba történő látogatás szervezése, mely megszervezése a diákok külön kérésére történt. A külföldi kirándulásokhoz kollégáink, valamint diákjaink szülei is csatlakoznak, mely lehetőséget nyújt számunkra tanulóink hátterének jobb megismerésére. Felelősök: Juhászné Szabó Magdolna, Husztiné Tofán Mónika

Munkaközösségünk nyelvoktatói idén is megszervezték a LanguageCert workshop-ot, ahol diákjaink teljeskörű tájékoztatást kaptak a nyelvvizsgáról. Ennek a programnak folyományaként megszerveztük a próbanyelvvizsgát, melyet Hegedűs-Kozma Eszter koordinált.

A workshopon és a próbanyelvvizsgán közel 30 diák vett részt ebből 5 olyan volt, aki sikeres nyelvvizsgát tudott volna tenni.

Annak érdekében, hogy diákjaink motivációját erősítsük pancake napokat szerveztünk, december hónap kivételével minden hónapban, melyben Hegedűs-Kozma Eszter, Szabóné Burján Krisztina és Husztiné Tofán Mónika sütötték a palacsintákat a versmondó diákoknak (kollégáknak.)

A rossz idő miatt az örökbefogadott magaságyás rendbetételét áthelyeztük márciusi hónapra, melyért a 10.e osztály Husztiné Tofán Mónika segítségével a felelős.

Meggyőződésünk, hogy az ökológiai programokban való részvétel, beleértve az állatvédelmi témahetet és az élelmezési világnap előadását, és a különböző gyűjtéseket nagy hatással volt a diákok nevelésére.

Az állatvédelmi témahét és az állatok jogairól szóló előadás hozzájárultak a diákok környezettudatosságának növeléséhez. A részvétel során a diákok mélyebb megértést szereztek az állatok helyzetéről és jogairól, ami empatikusabb attitűd kialakulásához vezet. A tudatosság növelése révén a diákok hajlamosabbak lesznek felelős döntéseket hozni mindennapi életükben.

Az élőkép alkotása az állatvédelmi témahét keretében nemcsak az ökológiai tudatosság, hanem a kreativitás és az együttműködés terén is pozitív hatással volt a diákokra. Az együttes alkotás során a diákoknak szükségük volt az ötletmegosztásra és a csapatmunkára, ezáltal fejlesztve azokat a készségeket, amelyek későbbi életük során is hasznosak lesznek. Ugyanezek a hatások érvényesültek a madáretető és a karácsonyfadísz készítése során.

Az élelmezési világnapi előadás során a diákok mélyebben megismerhették az élelmiszerbiztonság kihívásait és annak globális hatásait. Ezáltal fejlesztették a társadalmi és globális tudatosságukat, amely egyre fontosabb az olyan világban, ahol az események és döntések globális következményekkel járhatnak.

Az ökológiai programok révén a diákok nemcsak száraz tényeket tanultak, hanem életre szóló készségeket is fejlesztettek, amelyek alkalmazhatók a mindennapi életben és a jövőbeli munkahelyeken.

Ezek a programok tehát nemcsak az ökológiai tudatosság terén hoztak eredményeket, hanem pozitív hatást gyakoroltak a diákok általános fejlődésére és nevelésére is.

Egy sikeres félévet tudhatunk magunk mögött, ahol a környezetvédelem és nyelvtanulás terén is számos élményt és eredményt nyújtottunk diákjainknak.

Köszönjük minden kollégának lelkes támogatását, segítségét.

Észrevételeink, javaslataink:

1. nagyon jó lenne, ha tudnánk a nagyobb értekezletek részeként szakmacsoportonként is értekezni, hogy segítsük és támogassuk egymást és tanuljunk egymás tapasztalataiból mind szakmai, mind pedagógiai területen.
2. a minőségi oktatás érdekében örömmel fogadnánk a termek projektorral, okostáblával történő felszerelését.
3. a közös drive rendezése átláthatóvá tétele nagy segítséget nyújtana az információ és tudásmegosztásban.
4. Tanulságként elmondható, hogy olyan programokat érdemes szervezni, ami valóban érdekli a diákokat, illetve a kivitelezésnél próbáljunk meg minél inkább a gyakorlati készségek fejlesztése felé elmozdulni. Tehát ne egy powerpoint-ot vetítsünk le például a hulladékgazdálkodással kapcsolatban, hanem mondjuk, adjunk a gyerekeknek egy zsák hulladékot, próbálják meg azt a megfelelő (állapotban, megfelelő módon és megfelelő helyre tenni) kukákba elhelyezni. Ebből akár lehet osztályonkénti verseny is a Fenntarthatóság hetében. Egy másik példa, hogy a tisztasági versenyen külön kategóriaként jelenjen meg, hogy megfelelően használják-e a kukákat, adjunk a szemetükre is pontokat.
5. Javasoljuk, hogy az utolsó órán a teremben lévő összes kolléga koncentráltan figyeljen a terem tisztaságára, ő gondoskodjon róla, hogy a gyerekek a megfelelő állapotban hagyják el a termet.
6. A könyvtár állományának frissítését szeretnénk céljaink közé tűzni.

**Második félév:**

**2023/2024**

Személyi változás nem történt a munkaközösségben a második félévben.

Ebben a félévben is minden vállalt feladatunkat elvégeztük sőt, túlteljesítettük azt.

Márciusban

* Hegedűs-Kozma Eszter vitt el diákokat a Dél-Pesti Szennyvíztisztító Telepre. A program egésznapos volt minden évfolyamot érintett. A program első felében a szakemberek megmutatják és elmagyarázzák a szennyvízkezelés lépéseit. A gyerekek saját orrukkal tapasztalhatják meg a korszerű szennyvíztisztítás eredményét, a tisztított vizet, amely gyakorlatilag szagtalan és színtelen formában távozik telepről és kerül vissza a befogadóba, a Dunába.
* PÉNZ7 pénzügyi és vállalkozói témahét: ezt a programot a NAV által megbízott előadó, Zsigovics Gábor vezette. Fő témája az online vásárlás és a bankkártyahasználat volt. A programot Husztiné T. Mónika szervezte a 10. évfolyamos hallgatók részére, melyet osztályfőnöki óra keretében tartottunk meg.

Áprilisban

* csatlakoztunk a Te gyűjtsd programhoz, kihelyezésre került a gyűjtőtartály, melyet gyáli lakosok is szívesen használnak. Ez iskolánk számára 220 l sütőolaj-visszagyűjtést eredményezett. A program szervezője és kapcsolattartója Husztiné T. Mónika.
* a fenntarthatósági témahét keretében Juhászné Szabó Magdolna vezetésével a 9. évfolyamosok elültették a fáikat és meghallgatták a gyáli kertbarátok előadását.

Májusban:

* A fenntarthatósági témahét keretében a gyáli Tátika óvoda tagintézményeibe tartottak foglalkozást 11-es diákjaink. Horváthné Körmendi Andrea és Husztiné Tofán Mónika szervezésével.
* a GYÖSZ-szel összefogva részt vettünk a „Te Szedd” kampányban Husztiné T. Mónika szervezésével, amit a gyáli lakosok személyesen vagy az iskola fb oldalán köszöntek meg. A programban minden osztály részt vett Lehota Szimonetta és Dancsó Márk vezetésével.
* a Nemzetközi Klíma akciónap keretén belül Hegedűs-Kozma Eszter képzőművészeti versenyt és kiállítást szervezett iskolánk tanulóinak, ahova nagyon sok értékes pályamunka érkezett be.
* Korbély Alexandra az actionbound alkalmazás segítségével szervezett egy húsvét témájú projektnapot, ahol a nem Gyálon élő diákjaink felfedezhették Gyált, és tanulhattak a húsvéti ünnepről.

Júniusban:

* lezártuk a megkezdett programokat:- óvodások Szemétfaló kiállításának díjazása.
* Képzőművészeti verseny díjazottjainak kiválasztása
* az utolsó napon az osztályok kitakarították tantermeiket, átültették virágjaikat.

Javaslataink közül a :

1. -os „a minőségi oktatás érdekében örömmel fogadnánk a termek projektorral, okostáblával történő felszerelését” megvalósulónak látszik az alapítvány vásárolt 2 db projektort az iskola számára, melyek reményeink szerint nyáron felszerelésre kerülnek.
2. -es a közös drive rendezése átláthatóvá tétele nagy segítséget nyújtana az információ és tudásmegosztásban. A nyelvi munkaközösség Eszter és Frici vezetésével egyre többet oszt meg információkat a drive felületen, ami megkönnyíti és gyorsítja a közös munkát.

Örömmel fogadtuk:

* azt, hogy munkaközösségtől függetlenül mindenkire számíthatunk a programok szervezése során.
* a vezetőség azon döntését, hogy szülői igazolással rendelkező diákok a programok helyszínére valamin helyszínéről egyedül utazhatnak.
* a fenntarthatóság közös ügyünk lett, a gyáli lakosok, szervezetek, oktatási intézmények is támogatják kezdeményezéseinket.
* újítás (Horváthné Körmendi Andrea) az angoloktatás terén a 9. évfolyamon: csoportbontás évfolyami szinten, ami szakmailag mindenképpen indokolt, de most került először megvalósításra. A diákok tanulási hatékonyságát exponenciálisan növeli. A 9. évvégi vizsgákon korábbi évekhez képest a legerősebb angolos csoportban 11.-es/ 12.-es diákok szintjét is elérték vagy meghaladták többségében a szóbeli feleletek. Ezt a gyakorlatot folytatni kell. Ez a gyerekek érdeke, szakmailag is hatékonyabb

A fenntarthatóság közös ügyünk, amely mindannyiunk felelőssége és lehetősége egyaránt. Iskolánkban elkötelezettek vagyunk amellett, hogy továbbra is aktívan tegyünk a környezetvédelemért és a fenntartható fejlődésért. Közösségünk együttműködése és kitartó munkája révén reméljük, hogy egy zöldebb, fenntarthatóbb jövőt építhetünk. Továbbra is várjuk mindenki ötleteit és támogatását ezen a fontos területen.